Publication: Magyar Közlöny
Issue: MK-1998-29 (Year: 1998, Number: 29)
Era: 1990-2004
Section: az 1044/1998. (IV. 3.) Korm. határozathoz
Paragraph Index: 494

1. A vizsgálati elemzés elkészítése 1.1. A vizsgálati elemzés elkészítéséért felelős új szakmai előkészítő szervezet alakul a Közlekedési, Hírközlési és Vízügyi Minisztérium keretében „Dunai Rehabilitációs Szakértői Koordinációs Iroda” elnevezéssel, amelynek munkájában a Miniszterelnöki Hivatal politikai államtitkára Titkárságán működő Dunai Programiroda kijelölt szakértője is részt vesz. Felelős: közlekedési, hírközlési és vízügyi miniszter Határidő: azonnal 1.2. A vizsgálati elemzés tartalmi követelményeinek meghatározása, a tenderkiírás elkészíttetése. Felelős: közlekedési, hírközlési és vízügyi miniszter érintett miniszterek Miniszterelnöki Hivatal politikai államtitkára Határidő: 1998. április 15. 1.3. A vizsgálati elemzés elkészítésének tendereztetése a közbeszerzési törvény szerint, a bírálati szempontok összeállítása, a vizsgálatot végzők kiválasztása. Felelős: közlekedési, hírközlési és vízügyi miniszter érintett miniszterek Miniszterelnöki Hivatal politikai államtitkára Határidő: 1998. június 15. 1.4. A vizsgálati elemzés elkészíttetése és véleményeztetése. Felelős: közlekedési, hírközlési és vízügyi miniszter érintett miniszterek Határidő: 1998. november 15. 1.5. A véleményeztetett vizsgálati elemzés Kormány elé terjesztése. Felelős: közlekedési, hírközlési és vízügyi miniszter környezetvédelmi és területfejlesztési miniszter Határidő: 1998. december 1. 1.6. A vizsgálati elemzés hatálya — a már ismert környezeti hatáselemzésekre tekintettel — nem terjed ki a nagymarosi helyszínre, de az eddigi vizsgálatok összegzését el kell készíteni. Felelős: környezetvédelmi és területfejlesztési miniszter közlekedési, hírközlési és vízügyi miniszter Határidő: 1998. május 10. 1998/29. szám

Source: https://magyarkozlony.hu/hivatalos-lapok/012e182d1b338fd1ddf1c75195f2f46560d45ee8/dokumentumok/b73bc6d500b7d369cb352ba8ec1809c983b0e36d/letoltes